Assosiointineuvoston päätös N:o 3/96, assosiointi Euroopan yhteisöjen ja niiden jäsenvaltioiden sekä Puolan tasavallan välillä, tehty 16 päivänä heinäkuuta 1996, jolla ratkaistaan Euroopan yhteisöjen ja Puolan tasavallan välinen nahkoja ja vuotia koskeva erimielisyys Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen 105 artiklan 1 ja 2 kohdan mukaisesti



Virallinen lehti nro L 208 , 17/08/1996 s. 0031 - 0032



ASSOSIOINTINEUVOSTON PÄÄTÖS N:o 3/96, assosiointi Euroopan yhteisöjen ja niiden jäsenvaltioiden sekä Puolan tasavallan välillä, tehty 16 päivänä heinäkuuta 1996, jolla ratkaistaan Euroopan yhteisöjen ja Puolan tasavallan välinen nahkoja ja vuotia koskeva erimielisyys Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen 105 artiklan 1 ja 2 kohdan mukaisesti (96/496/Euratom, EHTY, EY) ASSOSIOINTINEUVOSTO, joka ottaa huomioon Euroopan yhteisöjen ja niiden jäsenvaltioiden sekä Puolan tasavallan välisestä assosioinnista tehdyn Eurooppa-sopimuksen, jäljempänä `Eurooppa-sopimus`, ja erityisesti sen 105 artiklan, katsoo, että Eurooppa-sopimuksen 105 artiklan 1 ja 2 kohdassa määrätään, että kyseisellä sopimuksella perustettu assosiointineuvosto voi päätöksellään ratkaista kaikki Eurooppa-sopimuksen soveltamiseen tai tulkintaan liittyvät erimielisyydet, katsoo, että Puolan tasavalta ottaen huomioon vakavan vuotien ja nahkojen raaka-ainepulan otti 1 päivänä tammikuuta 1994 käyttöön vuotien ja nahkojen vientikiintiön, jonka määrä on 1 400 tonnia vuosille 1994 ja 1995 sekä 3 000 tonnia vuodelle 1996 vedoten Eurooppa-sopimuksen 31 artiklaan, tunnustaa, että assosiointikomitean Varsovassa 23 ja 24 päivänä kesäkuuta 1994 pidetyssä ensimmäisessä kokouksessa yhteisö pyysi Puolaa nostamaan kiintiötä 15 000 tonniin vuodelle 1994 sekä 20 000 tonniin vuodelle 1995, jotta Puolan toteuttamien toimenpiteiden ja vallitsevan tosiasiallisen raaka-ainepulan välinen tasapaino voidaan Eurooppa-sopimuksen mukaisesti säilyttää, katsoo, että Puola on ilmoittanut yhteisölle, että rajoitus oli otettu käyttöön väliaikaisesti ja että se johtui olemassa olevasta pulasta sekä että se poistettaisiin heti kun sen käyttöönottoon johtaneet syyt häviäisivät, katsoo, että osapuolet eivät ole päässeet yhteisymmärrykseen, tunnustaa, että 28 päivänä heinäkuuta 1994 päivätyssä kirjeessään yhteisö saattoi asian Eurooppa-sopimuksen 105 artiklan 1 kohdan mukaisesti assosiointineuvoston käsiteltäväksi, jotta tämä voisi ratkaista erimielisyyden, katsoo, että assosiointineuvoston Brysselissä 17 päivänä heinäkuuta 1995 pidetyssä toisessa istunnossa yhteisö ehdotti, että vuoden 1995 kiintiötä nostettaisiin 13 500 tonniin, toteaa, että Puola ei voinut hyväksyä yhteisön ehdotusta ja että yhteisö ei ollut hyväksynyt Puolan eri ehdotuksia kiintiön nostamisesta, ja että molemmat osapuolet suostuivat Eurooppa-sopimuksen 105 artiklan 4 kohdan soveltamiseen, katsoo, että Puolan tasavalta ja yhteisö ovat molemmat ilmoittaneet toisilleen välimiehen valitsemisesta, katsoo, että tällä välin Puolan tasavalta on kirjeessään 18 päivänä maaliskuuta 1996 esittänyt sovitteluratkaisuehdotuksen nahkojen ja vuotien viennin vapauttamisen aikatauluksi, jossa pyritään rajoituksen lopulliseen poistamiseen viimeistään 1 päivänä tammikuuta 1999 ja annetaan mahdollisuus asian uudelleen tutkimiseen vuonna 1997 täyden vapauttamisen nopeuttamiseksi yhdellä vuodella, tunnustaa, että näissä oloissa molemmat osapuolet ovat päättäneet keskeyttää 105 artiklan 4 kohdassa tarkoitetun välimiesmenettelyn ja saattaa asian päätökseen Eurooppa-sopimuksen 105 artiklan 2 kohdan mukaisesti, ON PÄÄTTÄNYT SEURAAVAA: 1 artikla Puolan vahvistama vuotuisen vientikiintiön määrä 3 000 tonnia Puolasta tapahtuvalle nahkojen ja vuotien viennille vuodelle 1996 nostetaan samojen tuotteiden osalta 10 000 tonniin vuodelle 1996, 12 000 tonniin vuodelle 1997 ja 15 000 tonniin vuodelle 1998. Puolan tasavalta poistaa nahkojen ja vuotien vientirajoituksen 1 päivästä tammikuuta 1999. 2 artikla Assosiointikomitea tarkastelee tilannetta uudelleen vuoden 1997 ensimmäisen neljänneksen aikana arvioidakseen mahdollisuutta poistaa nahkojen ja vuotien vientirajoitus 1 päivästä tammikuuta 1998. 3 artikla Tämä päätös tulee voimaan päivänä, jona se tehdään. Vuoden 1996 nahkojen ja vuotien 10 000 tonnin kiintiötä sovelletaan kuitenkin 1 päivästä tammikuuta 1996. Tehty Brysselissä 16 päivänä heinäkuuta 1996. Assosiointineuvoston puolesta D. SPRING Puheenjohtaja